
Ministru kabineta rīkojums Nr. 724
Rīgā 2025. gada 4. novembrī (prot. Nr. 46 27. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Viedās administrācijas un reģionālās attīstības ministrijai 91 809 euro pārskaitīšanai pašvaldībām, lai segtu izdevumus, kas radušies, novēršot 2025. gada vasaras (jūnijs–augusts) ilgstošo, spēcīgo lietavu un lielgraudu krusas postījumus pašvaldību īpašumā vai valdījumā esošajiem infrastruktūras objektiem, tai skaitā:
· 1. Daugavpils valstspilsētas pašvaldībai – 10 000 euro.
· 2. Gulbenes novada pašvaldībai – 29 467 euro.
· 3. Jēkabpils novada pašvaldībai – 20 563 euro.
· 4. Smiltenes novada pašvaldībai – 31 779 euro.

